ai4bharat/Pralekha huggingface dataset:
আয়ুষ
আয়ুষ আপনার দোরগোড়ায়, উত্তর-পূর্বাঞ্চলীয় রাজ্য গুলি একে সফল করতে হাত মিলিয়েছে
আগামীকাল গুয়াহাটিতে উত্তর-পূর্বের রাজ্যগুলির আয়ুষ ও স্বাস্থ্য মন্ত্রীদের সম্মেলন অনুষ্ঠিত হবে
নতুন দিল্লি, ২৭ আগস্ট, ২০২১
আয়ুষ পদ্ধতির ওষুধ এবং এর প্রতিরোধ, নিরাময় ও পুনর্বাসন মূলক ব্যবস্থা সম্পর্কে দেশের সমগ্র উত্তর-পূর্ব রাজ্যগুলি একত্রিত হচ্ছে।
একটি অত্যন্ত তাৎপর্যপূর্ণ পদক্ষেপ হিসেবে আয়ুষ মন্ত্রক আগামীকাল, ২৮ আগস্ট গুয়াহাটিতে উত্তর-পূর্ব ভারতের আয়ুষ এবং স্বাস্থ্য মন্ত্রীদের নিয়ে এক সম্মেলনের আয়োজন করেছে। কেন্দ্রীয় আয়ুষ মন্ত্রী শ্রী সর্বানন্দ সোনোয়াল, ওই মন্ত্রকের প্রতিমন্ত্রী ডক্টর মুঞ্জাপাড়া মহেন্দ্রভাই, আসামের মুখ্যমন্ত্রী শ্রী হিমান্ত বিশ্বাস শর্মা সহ বিশিষ্ট ব্যক্তিরা এই সম্মেলনে উপস্থিত থাকবেন। গুয়াহাটির খানাপাড়ার আসাম অ্যাডমিনিস্ট্রেটিভ স্টাফ কলেজে এই সম্মেলন অনুষ্ঠিত হবে।
উত্তর-পূর্ব ভারতের রাজ্যগুলি প্রাকৃতিক সম্পদে ভরপুর। যা থেকে আয়ুষ সম্পর্কিত ওষুধ তৈরি হতে পারে। জাতীয় আয়ুশ মিশন-এর মাধ্যমে কেন্দ্রীয় আয়ুষ মন্ত্রক এ বিষয়ে পরিকাঠামোগত উন্নয়নের জন্য প্রচেষ্টা চালিয়ে যাচ্ছে। একটি ৫০ শয্যার নতুন আয়ুষ হাসপাতাল গড়ে তোলা হচ্ছে'।
ইতিমধ্যেই শিলংয়ের নর্থ- ইস্টার্ন ইনস্টিটিউট অফ আয়ুর্বেদা এন্ড হোমিওপ্যাথি জাতীয় শিক্ষা কেন্দ্র হিসেবে পরিগণিত হয়েছে। এছাড়াও কেন্দ্রীয় সরকার অরুণাচল প্রদেশের নর্থ ইস্টার্ন ইনস্টিটিউট অফ ফোক মেডিসিন- এর নাম পরিবর্তন করে নর্থ ইস্টার্ন ইনস্টিটিউট অফ আয়ুর্বেদা এন্ড ফোক মেডিসিন রিসার্চ রেখেছে। ওই অঞ্চলের আয়ুর্বেদ শিক্ষার প্রসারে এটি গুরুত্বপূর্ণ ভূমিকা নেবে।
CG/ SB
(Visitor Counter : 84
পর্যটনমন্ত্রক
পশ্চিমবঙ্গের দুটি ঐতিহাসিক স্থানে আন্তর্জাতিক যোগ দিবস পালিত
কেন্দ্রীয় শিক্ষা প্রতিমন্ত্রী ডাঃ সুভাষ সরকার বেলুড় মঠে এবং রেল প্রতিমন্ত্রী শ্রীমতী দর্শনা জারদোস দার্জিলিং – এ যোগাভ্যাসে নেতৃত্ব দেন
কলকাতা, ২১ জুন, ২০২২
পশ্চিমবঙ্গে যথাযথভাবে অষ্টম আন্তর্জাতিক যোগ দিবস পালন করা হচ্ছে। স্বাধীনতার ৭৫তম বছর উদযাপনের অঙ্গ হিসাবে সরকার এবার দেশব্যাপী ৭৫টি ঐতিহাসিক স্থানে আন্তর্জাতিক যোগ দিবস পালনের আয়োজন করে। পশ্চিমবঙ্গে কলকাতার বেলুড় মঠে ১ হাজার ৪০০-রও বেশি মানুষের উপস্থিতিতে শিক্ষা মন্ত্রক ২০২২ সালের ২১ জুন অষ্টম আন্তর্জাতিক যোগ দিবস উপলক্ষে বিশাল কর্মসূচির আয়োজন করে। এছাড়াও, হুগলি নদীতে নৌকার মধ্যেও যোগাভ্যাস করা হয়। এই অনুষ্ঠানের উদ্বোধন ও নেতৃত্ব দেন কেন্দ্রীয় শিক্ষা প্রতিমন্ত্রী ডাঃ সুভাষ সরকার।
বেলুড় মঠের অনুষ্ঠানটি আয়োজন করে ভারত সরকারের শিক্ষা মন্ত্রকের উচ্চ শিক্ষা দপ্তর। সঙ্গে ছিল ইন্ডিয়ান ইন্সটিটিউট অফ ইঞ্জিনিয়ারিং, সায়েন্স অ্যান্ড টেকনোলজি, আইআইইএসটি শিবপুর, বেলুড় মঠ রামকৃষ্ণ মিশন এবং ভারত সরকারের পর্যটন মন্ত্রক। অনুষ্ঠানে উপস্থিত ছিলেন কেন্দ্রীয় শিক্ষা প্রতিমন্ত্রী ডাঃ সুভাষ সরকার। রামকৃষ্ণ মিশন বিশ্ববিদ্যালয়ের প্রাক্তন ভাইস চ্যান্সেলর স্বামী আত্মপ্রিয়ানন্দ, রামকৃষ্ণ মিশন বিশ্ববিদ্যালয়ের ভাইস চ্যান্সেলর স্বামী সর্বোত্তমানন্দ, আইআইটিএসটি শিবপুরের নির্দেশক অধ্যাপক পি চক্রবর্তী, রামকৃষ্ণ মিশনের সহকারী মহাসচিব স্বামী বোধসরানন্দজী, হাওড়ার চিফ মেডিকেল অফিসার ডাঃ নিতাই চন্দ্র মন্ডল, হাওড়া বামুনগাছি কেন্দ্রীয় বিদ্যালয়ের প্রিন্সিপাল রূপিন্দর সিং, পর্যটন মন্ত্রক কলকাতা শাখার অতিরিক্ত মহানির্দেশক ও আঞ্চলিক নির্দেশক ডঃ সাগ্নিক চৌধুরী। ন্যাশনাল ইন্সটিটিউট অফ হোমিওপ্যাথি, শল্য চিকিৎসা বিভাগের প্রধান ডঃ রামকৃষ্ণ ঘোষ এবং শিক্ষা মন্ত্রকের উচ্চ শিক্ষা দপ্তরের অবর সচিব লক্ষ্মী চন্দ্র।
বেলুড় মঠের অনুষ্ঠানে বিভিন্ন সংস্থার প্রায় ১ হাজার মানুষ যোগাভ্যাসে অংশ নেন। এর মধ্যে কেন্দ্রীয় বিদ্যালয় সংস্থান, বেলুড় মঠ রামকৃষ্ণ মিশন, আইআইইএসটি শিবপুর, জাতীয় বিপর্যয় মোকাবিলা বাহিনী এবং বিভিন্ন মন্ত্রকের প্রতিনিধিরা ও বহু সাধারণ মানুষ উপস্থিত ছিলেন।
পশ্চিমবঙ্গের হুগলিতে পবিত্র গঙ্গার জলে বিশেষ অনুষ্ঠানের আয়োজন করা হয়। গঙ্গাবক্ষে স্টীমারে প্রায় ৩০০-রও বেশি মানুষ যোগ ব্যায়াম করেন। অষ্টম আন্তর্জাতিক যোগ দিবসের মূল ভাবনা ‘মানবতার জন্য যোগ’-এর সঙ্গে সাযুজ্য রেখেই এই বিশেষ অনুষ্ঠানের আয়োজন করা হয়েছিল। এতে নেতৃত্ব দেন কেন্দ্রীয় শিক্ষা প্রতিমন্ত্রী ডাঃ সুভাষ সরকার।
অন্য এক অনুষ্ঠানে দার্জিলিং – এর বাতাসিয়া লুপে উত্তর-পূর্ব ফ্রন্টিয়ার রেলওয়ের আয়োজনে যোগ দিবসের অনুষ্ঠানে নেতৃত্ব দেন রেল ও বস্ত্র প্রতিমন্ত্রী শ্রীমতী দর্শনা জারদোশ। রেল আধিকারিক, স্কুল পড়ুয়া, সিআইএসএফ, সিআরপিএফ, বিএসএফ ও হিমালয়ান মাউন্টিয়ারিং ইন্সটিটিউটের প্রায় ২৫০ জন যোগাভ্যাসে অংশ নেন।
PG/PM/SB
(Visitor Counter : 54
স্বাস্থ্যওপরিবারকল্যাণমন্ত্রক
কোভিড-১৯ নিয়ন্ত্রণ ও কনটেনমেন্ট বিষয়ে পদক্ষেপ গ্রহণে ছত্তিশগড় এবং চণ্ডীগড় রাজ্য/কেন্দ্রশাসিত অঞ্চলের সরকারকে সাহায্যের জন্য কেন্দ্রীয় সরকার এক উচ্চ পর্যায়ের দল পাঠাচ্ছে
নতুন দিল্লি, ২৬ মার্চ, ২০২১
কেন্দ্রীয় স্বাস্থ্য ও পরিবার কল্যাণ মন্ত্রক রাজ্য এবং কেন্দ্রশাসিত অঞ্চলগুলিতে কোভিড-১৯ সংখ্যা বৃদ্ধির পরিপ্রেক্ষিতে ছত্তিশগড় এবং চণ্ডীগড়ে দুটি উচ্চ পর্যায়ের দল পাঠানোর সিদ্ধান্ত নিয়েছে। এই দল দুটি কোভিড-১৯ সংক্রমণ প্রসার রোধ এবং কোভিড-১৯ নিয়ন্ত্রণ ও কনটেনমেন্ট ব্যবস্থাপনা কার্যকর করতে সংশ্লিষ্ট রাজ্য/কেন্দ্রশাসিত অঞ্চলের সরকারকে সাহায্য করবে।
ছত্তিশগড়ে যে দলটি পাঠানো হচ্ছে তার নেতৃত্বে রয়েছেন ন্যাশনাল সেন্টার ফর ডিজিজ কন্ট্রোল -এর অধিকর্তা ডাঃ এস কে সিং। এছাড়াও এই প্রতিনিধি দলে থাকছেন রায়পুর এআইআইএমএস এবং অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথের বিশেষজ্ঞরা। চণ্ডীগড়ের দলটির নেতৃত্বে রয়েছেন বস্ত্র মন্ত্রকের অতিরিক্ত সচিব ও আর্থিক উপদেষ্টা শ্রী বিজয় কুমার সিং। এছাড়াও এই দলে থাকছেন নতুন দিল্লির ডাঃ রাম মোহন লোহিয়া হাসপাতাল ও সাফদারজং হাসপাতালের বিশেষজ্ঞরা।
ছত্তিশগড়ে সম্প্রতি কোভিড-১৯ আক্রান্তের সংখ্যা উল্লেখযোগ্যভাবে বৃদ্ধি পেয়েছে। একই সঙ্গে এই রাজ্যে প্রতিদিন মৃত্যুর সংখ্যাও বৃদ্ধি পাচ্ছে। অনুরূপভাবে চণ্ডীগড়েও নতুন করে করোনায় আক্রান্তের সংখ্যা উল্লেখযোগ্য ভাবে বৃদ্ধি পেয়েছে। এই পরিস্থিতিতে কেন্দ্রীয় দলগুলি সংশ্লিষ্ট রাজ্য/কেন্দ্রশাসিত অঞ্চলে কোভিড সংক্রমণ প্রতিরোধে জন স্বাস্থ্য ক্ষেত্রে গৃহীত পদক্ষেপগুলির বিষয়ে পর্যালোচনা করবে, সর্বাধিক ক্ষতিগ্রস্ত জেলা/হটস্পটগুলি পরিদর্শন করবে। পাশাপাশি সংশ্লিষ্ট রাজ্য/কেন্দ্রশাসিত অঞ্চলের মুখ্য সচিব অথবা মুখ্য প্রশাসকদের সঙ্গে পর্যালোচনা বৈঠক করে কোভিড সংক্রমণ প্রতিরোধ বিষয়ে বিভিন্ন মতামত প্রদান করবে ও তথ্য ভাগ করে নেবে।
কেন্দ্রীয় সরকার কোভিড মহারামির বিরুদ্ধে লড়াইয়ে সামগ্রিক পদক্ষেপ গ্রহণ করেছে। কোভিড মোকাবিলার জন্য বিভিন্ন রাজ্য/কেন্দ্রশাসিত অঞ্চলের সরকারের গৃহীত পদক্ষেপের বিষয়ে পর্যালোচনা করেছে এবং প্রয়োজন অনুযায়ী সময়ে সময়ে বিভিন্ন রাজ্য/কেন্দ্রশাসিত অঞ্চলগুলি পরিদর্শনের জন্য কেন্দ্রীয় সরকার উচ্চ পর্যায়ের দল পাঠিয়েছে। এই দলগুলি রাজ্য/কেন্দ্রশাসিত অঞ্চলের প্রশাসনের সঙ্গে যোগাযোগ রক্ষা করে কোভিড-১৯ মোকাবিলা এবং এই সমস্যা মোকাবিলায় উদ্ভূত পরিস্থিতি নিয়ে পর্যালোচনা চালিয়েছে। কেন্দ্রীয় দলগুলি পরিদর্শনের পর সরকারের কাছে প্রতিবেদন পেশ করে থাকে। সেই প্রতিবেদনের ভিত্তিতে কেন্দ্রীয় সরকার যথাযথ পদক্ষেপ গ্রহণ করে। স্বাস্থ্য ও পরিবার কল্যাণ মন্ত্রক গত কয়েক মাস ধরে বেশ কয়েকটি রাজ্যে করোনা সংক্রমণ পুনরায় ছড়িয়ে পড়ার খবর পেয়েছে। এই পরিপ্রেক্ষিতে ছত্তিশগড় ও চণ্ডীগড়ে উচ্চ পর্যায়ের দল পাঠানো হচ্ছে।
কেন্দ্রীয়মন্ত্রিসভা
এরিয়াল প্যাসেঞ্জার রোপওয়ে সিস্টেম চালু করার জন্য উত্তরাখণ্ড সরকারকে আইটিবিপি-র জমি হস্তান্তরে মন্ত্রিসভার সায়
নতুন দিল্লি, ১২ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা দেরাদুন ও মুসৌরির মধ্যে এরিয়াল প্যাসেঞ্জার রোপওয়ে সিস্টেম চালু করার জন্য মুসৌরিতে ভারত-তিব্বত সীমান্ত পুলিশের  ১৫০০ বর্গমিটার জমি উত্তরাখণ্ড সরকারকে হস্তান্তরের প্রস্তাব অনুমোদন করেছে।
দেরাদুন থেকে মুসৌরির মধ্যে ৫,৫৮০ মিটার দীর্ঘ প্রস্তাবিত এই রোপওয়েটি মোনো-কেবল রোপওয়ে হিসেবে সরকারি, বেসরকারি অংশিদারিত্বের ভিত্তিতে গড়ে তোলা হবে। এই রোপওয়ে নির্মাণে খরচ ধরা হয়েছে ২৮৫ কোটি টাকা। রোপওয়ে চালু হলে প্রতি ঘন্টায় এক প্রান্ত থেকে আরেক প্রান্তে ১০০০ জন ব্যক্তিকে বহন করা সম্ভব হবে। এরফলে দেরাদুন থেকে মুসৌরির মধ্যে সড়কপথে যানযট অনেকাংশে কমবে।
প্রস্তাবিত রোপওয়েটির নির্মাণ কাজে প্রত্যক্ষ ভাবে ২৫০ জনের এবং পরোক্ষ ভাবে ১৫০০ জনের কর্মসংস্থান হবে। এমনকি, রোপওয়ে পুরোদমে চালু হলে তা আরও অধিক সংখ্যায় পর্যটকদের আকৃষ্ট করতে পারবে। পক্ষান্তরে রাজ্যের পর্যটন শিল্প লাভবান হবে এবং এই শিল্পে অতিরিক্ত কর্মসংস্থানের সুযোগ বাড়বে।
CG/BD/AS
(Visitor Counter : 149
প্রতিরক্ষামন্ত্রক
ভারতীয় নৌ-বাহিনীতে নাবিক নিয়োগ
নয়াদিল্লি, ২৩ জুলাই, ২০১৯
ভারতীয় নৌ-বাহিনী আগামী সেপ্টেম্বর মাসে নাবিক পদে নিয়োগের জন্য কম্প্যুটার-ভিত্তিক প্রবেশিকা পরীক্ষা গ্রহণ করবে। অবিবাহিত যুবক যাঁদের জন্ম তারিখ ২০০০ সালের পয়লা এপ্রিল থেকে ২০০৩ – এর ৩১শে মার্চ পর্যন্ত কেবলমাত্র তাঁরাই এই পরীক্ষার জন্য আবেদন জানাতে পারবেন। তবে, আবেদনপ্রার্থীদের দশম শ্রেণীর পরীক্ষায় উত্তীর্ণ হতে হবে। প্রার্থীরা অনলাইনে www.joinindiannavy.gov.in – ওয়েবসাইটে আবেদন করতে পারবেন। অবশ্য, এজন্য প্রার্থীদের ঐ ওয়েবসাইটে আগাম নাম নথিভুক্ত করতে হবে। নাম নথিভুক্তিকরণের পর প্রার্থীরা অনলাইন আবেদনপত্র দাখিল সংক্রান্ত ই-মেল বার্তা পাবেন। অনলাইনে নাম নথিভুক্তিকরণের পর প্রার্থীদের ব্যক্তিগত, শিক্ষাগত ও যোগাযোগ সম্বন্ধীয় তথ্য আপডেট করতে হবে।
পরীক্ষাপর্ব শেষ হলে বাছাই প্রার্থীদের পরবর্তী নির্বাচন প্রক্রিয়া, যেমন – দৈহিক ভারসাম্যগত পরীক্ষা, প্রাথমিক স্বাস্থ্য পরীক্ষা-নিরীক্ষার জন্য ডাকা হবে। এই পর্বের প্রক্রিয়া সমাপ্ত হলে মেধা-ভিত্তিক একটি তালিকা প্রকাশ করা হবে এবং সফল প্রার্থীদের ওডিশায় আইএনএস চিল্কা’তে প্রশিক্ষণের জন্য ডাকা হবে। আগামী বছরের এপ্রিল মাসে প্রশিক্ষণ পর্ব শুরু হবে। পরীক্ষা সম্বন্ধীয় বিস্তারিত বিবরণ, যোগ্যতা ও শারীরিক মাপযোগের জন্য www.joinindiannavy.gov.in – এই ওয়েবসাইটটি দেখতে বলা হচ্ছে। অনলাইন আবেদনপত্র দাখিলের সময়ে প্রার্থীদের পরীক্ষা মাশুল জমা করতে হবে।
CG/BD/SB
(Visitor Counter : 106
প্রধানমন্ত্রীরদপ্তর
প্রধানমন্ত্রী ২১ জুন নবম আন্তর্জাতিক যোগ দিবস সম্পর্কে সাধারণ নাগরিকদের স্মরণ করিয়ে দিয়েছেন
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদী ২১ জুন নবম আন্তর্জাতিক যোগ দিবস সম্পর্কে সাধারণ মানুষকে স্মরণ করিয়ে দিয়েছেন। শ্রী মোদী বলেছেন, আসুন, আমরা প্রস্তুত হই এবং এই প্রাচীন অভ্যাস উদযাপন করি, যা আমাদের মানসিক ও শারীরিক সুস্থতা বৃদ্ধি করে।
আয়ুষ মন্ত্রকের ট্যুইটের জবাবে প্রধানমন্ত্রী বলেছেন, “আন্তর্জাতিক যোগ দিবসের আর মাত্র তিন সপ্তাহ বাকি!
আসুন, আমরা প্রস্তুত হই এবং এই প্রাচীন অভ্যাস উদযাপন করি, যা আমাদের মানসিক ও শারীরিক সুস্থতা বৃদ্ধি করে। আসুন, আমরা একটি সুস্থ ও সুখী সমাজ গঠন করি”।
CG/SS/SB……
(
কয়লামন্ত্রক
জুলাই মাসে কয়লার উৎপাদন ১৪.১১ শতাংশ বেড়ে ৬৮.৭৫ মিলিয়ন টন হয়েছে
২০২৩-২৪ অর্থবছরে জুলাই মাস পর্যন্ত কয়লার মোট উৎপাদন হয়েছে ২৯২.১২ মিলিয়ন টন
জুলাই-এ কয়লার সরবরাহ ৭৪.৩৩ মিলিয়ন টন ছুঁয়েছে
নতুনদিল্লি ১ লা অগাষ্ট
(চলতি বছরের জুলাই মাসে কয়লা মন্ত্রক সামগ্রিক কয়লা উৎপাদন উল্লেখযোগ্যভাবে বাড়াতে সক্ষম হয়েছে । জুলাই-এ কয়লার উৎপাদন হয়েছে ৬৮.৭৫ মিলিয়ন টন, যা গত বছরের জুলাই-এর ৬০.২৫ মিলিয়ন টন উৎপাদনকে ছাপিয়ে গেছে । বৃদ্ধির হার ১৪.১১ শতাংশ । চলতি বছরের জুলাই মাসে কোল ইন্ডিয়া উৎপাদন করেছে ৫৩.৬৩ মিলিয়ন টন । গতবছরের জুলাইতে এই পরিমাণ ছিল ৪৭.২৯ মিলিয়ন টন । এক্ষেত্রে বৃদ্ধির হার ১৩.৪১ শতাংশ । চলতি বছরের জুলাই মাস পর্যন্ত কয়লার সামগ্রিক উৎপাদনেও ব্যাপক বৃদ্ধি হয়েছে । চলতি আর্থিক বছরের জুলাই মাস পর্যন্ত মোট উৎপাদনের পরিমাণ আনুমানিক ২৯২.১২ মিলিয়ন টন হতে চলেছে । গত আর্থিক বছর ২০২২-২৩-এর একই সময়ে উৎপাদনের পরিমাণ ছিল ২৬৫.৯৪ মিলিয়ন টন । অর্থাৎ গতবছরের তুলনায় এবছরে উৎপাদন বেড়েছে ৯.৮৪ শতাংশ ।
একইভাবে জুলাই মাসে কয়লার সরবরাহ উল্লেখযোগ্যভাবে বেড়ে ৭৪.৩৩ মিলিয়ন টনে পৌঁছেছে । আগের বছরের জুলাই-এ এই পরিমাণ ছিল ৬৭.৪৬ মিলিয়ন টন, বৃদ্ধির হার ১০.১৯ শতাংশ । কোম্পানি মালিকানাধীন খনিগুলি থেকে কয়লা সরবরাহও অসামান্য উচ্চতায় পৌঁছেছে । চলতি বছরের জুলাইতে এর পরিমাণ দাঁড়িয়েছে ১১.৪৮ মিলিয়ন টন, যা গত বছরের জুলাইতে ছিল ৯.৭৪ মিলিয়ন টন । বৃদ্ধির হার ১৭.৮৩ শতাংশ । চলতি আর্থিক বছরের জুলাই মাস পর্যন্ত কয়লার সামগ্রিক সরবরাহ ব্যাপকভাবে বেড়ে আনুমানিক ৩১৪.৩০ মিলিয়ন টন হতে চলেছে । গত আর্থিক বছরে একই সময়ে এই পরিমাণ ছিল ২৯১.৫৯ মিলিয়ন টন । বৃদ্ধির হার ৭.৭৯ শতাংশ ।
এরমধ্যে দিয়ে সারা দেশে কয়লার সুষ্ঠু বন্টন সুনিশ্চিত করতে কয়লা সরবরাহ শৃঙ্খলের দক্ষতা ও কার্যকারিতা সুস্পষ্ট হয়ে উঠেছে । কয়লা মন্ত্রক বর্ষায় সময়ে সুস্থিত কয়লা উৎপাদন ও প্রেরণে প্রতিশ্রুতিবদ্ধ । খনির কাজকর্ম অব্যাহত রাখতে এবং খনিগুলির কাজের দক্ষতা বাড়াতে মন্ত্রক বিভিন্ন কৌশল ও পরিকল্পনার রূপায়ণ করেছে ।
কয়লা উৎপাদন, সরবরাহ ও মজুত ভাণ্ডার ব্যাপকভাবে বৃদ্ধি পাওয়ায় কয়লা ক্ষেত্র এখন এক নজিরবিহীন উচ্চতায় পৌঁছেছে । অসাধারণ এই বিকাশে নেপথ্যে রয়েছে রাষ্ট্রায়ত্ব কয়লা সংস্থাগুলির নিরলস পরিশ্রম ও নিষ্ঠা । শক্তিক্ষেত্রকে নির্ভরযোগ্য ও প্রাণবন্ত করে তোলার লক্ষ্যে কয়লা মন্ত্রক সহযোগিতামূলক প্রয়াস, আধুনিক প্রযুক্তির প্রয়োগ এবং সুস্থিত কর্মপ্রক্রিয়ার ওপর বিশেষ জোর দিচ্ছে ।
AC/SD/CS
প্রতিরক্ষামন্ত্রক
জম্মু-কাশ্মীরের লেফ্টেন্যান্ট গভর্নর শ্রী গিরীশ চন্দ্র মুর্মু রাজৌরিতে সব ঋতুতে যান চলাচল যোগ্য ৭২ মিটার দীর্ঘ সেতুর উদ্বোধন করলেন
নয়াদিল্লি, ১০ ডিসেম্বর, ২০১৯
জম্মু-কাশ্মীরের লেফ্টেনান্ট গভর্নর শ্রী গিরীশ চন্দ্র মুর্মু রাজৌরিতে সব ঋতুতে যান চলাচল যোগ্য ৭২ মিটার দীর্ঘ ‘মাল্টি সেল বক্স টাইপ লোড ক্লাস ৭০’ সেতুর জাতির উদ্দেশে উৎসর্গ করেছেন। এই সেতুটি দ্রাজনাল্লা এলাকা জুড়ে গড়ে উঠেছে। রাজৌরি জেলার দ্রাজ এলাকার সঙ্গে কোত্রাঙ্কা তহসিল এলাকার মধ্যে সংযোগ স্হাপন করেছে এই সেতুটি।
লেফ্টেন্যান্ট গভর্নর এই সেতু নির্মাণের জন্য বর্ডার রোডস অর্গানাইজেশনের ভূয়সী প্রশংসা করেন। তিনি বলেন, এই সংস্হা পরিকাঠামোগত উন্নয়ন এবং যুদ্ধের জন্য প্রয়োজনীয় রাস্তা, সেতু এবং সুরঙ্গ নির্মাণে গুরুত্বপূর্ণ ভূমিকা পালন করবে। তিনি আরও বলেন, এই দরাজ সেতু রাজৌরি জেলা-সহ জম্মু-কাশ্মীরের সমস্ত এলাকায় সামাজিক-অর্থনৈতিক উন্নয়নে গুরুত্বপূর্ণ ভূমিকা পালন করবে। পাশাপাশি সেনাবাহিনীরও কাজে লাগবে এই সেতু। সব ঋতুতেই এই সেতু ব্যবহার করা যাবে। স্হানীয় মানুষ এবং সেনাবাহিনীর দ্রুত চলাচলের ক্ষেত্রেও কাজে লাগবে এই সেতু।
এই সেতুর উদ্বোধনী অনুষ্ঠানে উপস্হিত ছিলেন নর্দান কম্যন্ডের জেনারেল অফিসার কম্যন্ডিং ইন চিফ লেফ্টেনান্ট জেনারেল রনবীর সিং, ১৬ সিওআরপিএস-এর জেনারেল অফিসার কম্যন্ডিং লেফ্টেনান্ট জেনারেল হর্ষ গুপ্ত, জম্মুর ডিভিশনাল কমিশনার, ‘সম্পর্ক সেতু প্রকল্প’-এর মুখ্য ইঞ্জিনিয়ার ওয়াই কে আহুজা-সহ বিশিষ্টজনেরা।
SSS/SS/NS
(Visitor Counter : 63
আয়ুষ
সুস্বাস্থ্য বজায় রাখতে নিদ্রা এবং যোগের গুরুত্বের বিষয়ে আয়ুষ মন্ত্রকের আয়োজিত ওয়েবিনার
নতুন দিল্লি, ১১ জানুয়ারি, ২০২১
আয়ুষ মন্ত্রকের অন্তর্গত স্বশাসিত সংস্থা যোগ ব্যায়াম ও প্রাকৃতিক চিকিৎসা বিষয়ক কেন্দ্রীয় পর্ষদ  সুস্বাস্থ্যের জন্য প্রায়শই উপেক্ষিত বিশেষত ঘুমের বিষয়ে গুরুত্ব আরোপ করে ‘যোগ ব্যায়াম এবং নিদ্রা’ শীর্ষক এক ওয়েবিনারের আয়োজন করেছে। গত ৭ জানুয়ারি আয়োজিত এই ওয়েবিনারে উপস্থিত ছিলেন বিশিষ্ট স্নায়ু বিশেষজ্ঞ, মনোরোগ বিশেষজ্ঞ, চিকিৎসক, গবেষক এবং যোগ ব্যায়াম ও প্রাকৃতিক চিকিৎসা ক্ষেত্রে বিশেষজ্ঞরা। ওয়েবিনারে বিশেষজ্ঞরা ঘুমের গুরুত্ব এবং যোগ নিদ্রার সুফল সম্পর্কিত বিভিন্ন বিষয় নিয়ে আলোচনা করেন।
ওয়েবিনারে উপস্থিত নতুন দিল্লিরই এইমস -এর প্রাক্তন অধ্যাপক ডাঃ এইচ.এন. মল্লিক ঘুমের গুরুত্ব এবং শরীরে এর প্রভাব সম্পর্কিত বিষয় নিয়ে বক্তব্য রাখেন। এইমস-এর মনোরোগ দপ্তর এবং স্লিপ মেডিসিন বিভাগের অধ্যাপক ডাঃ রবি গুপ্ত অনিদ্রার বিভিন্ন দিক এবং এর জেরে স্বাস্থ্যের ওপর প্রভাব সম্পর্কে বিস্তারিত ব্যাখ্যা দেন। তিনি বলেন, ঘুমের ব্যাঘাত হলে ওজন হ্রাস, শ্বাসকষ্টের মতো সমস্যা হতে পারে। সেক্ষেত্রে যোগ ব্যায়াম এবং প্রাণায়ম বিশেষ উপকারে আসতে পারে। পুনের এএফএমসি-র স্পোর্টস মেডিসিনের অধ্যাপিকা ডাঃ করুণা দত্ত অনিদ্রা দূর করতে যোগ নিদ্রার গুরুত্বের কথা তুলে ধরেন।
আয়ুষ মন্ত্রকের অধিকর্তা শ্রী বিক্রম সিং জানান, ভালো ঘুমের জেরে দৈনন্দিন জীবনে কর্মক্ষমতা বৃদ্ধি পায়। কোভিড-১৯ এর পরবর্তী সময়ে নতুন জীবনযাত্রায় ঘুম বা নিদ্রা আরও গুরুত্বপূর্ণ হয়ে উঠেছে বলে তিনি জানান।
যোগ ব্যায়াম কিভাবে ঘুমের ক্ষেত্রে সহায়তা প্রদান করে, সে বিষয়ে বক্তব্য রাখেন সিসিআরওয়াইএন-এর অধিকর্তা ডাঃ রাঘবেন্দ্র রাও। তিনি বলেন, ক্যান্সার ও কোভিড সংক্রমিত রোগীদের মধ্যে যোগ ব্যায়াম এবং ঘুমের গুরুত্ব রয়েছে। সুস্থ ব্যক্তির তুলনায় কোভিড সংক্রমিত রোগীদের মধ্যে কিভাবে শ্বাস-প্রশ্বাসের হারের পরিবর্তন বেশি হয় তা তিনি বিষদে ব্যাখ্যা দেন। “যোগ নিদ্রা”র ওপর বিশেষ গুরুত্ব আরোপ করে একটি গবেষণা প্রকল্প প্রকাশ করার উদ্যোগ নেওয়া হয়েছে।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ পরিস্থিতি : সংশোধিত ভ্রমণ নির্দেশিকা
নয়াদিল্লি, ৩ মার্চ, ২০২০
সারা বিশ্ব জুড়ে কোভিড-১৯ সংক্রান্ত উদ্ভূত পরিস্থিতির প্রেক্ষিতে পূর্বের সমস্ত ভ্রমণ বিষয়ক নির্দেশিকার পরিবর্তে নিম্নলিখিত নির্দেশিকা অবিলম্বে কার্যকর করার জন্য জারি করা হয়েছে :
1. ভারতে আসার সঙ্গে সঙ্গে জাপান ও দক্ষিণ কোরিয়ার নাগরিকদের যে ভিসা দেওয়া হয়, সেগুলি সহ ইতালি, ইরান, দক্ষিণ কোরিয়া ও জাপানের নাগরিকদের ৩ মার্চ বা তার আগে পর্যন্ত দেওয়া সমস্ত নিয়মিত ভিসা বা ই-ভিসা প্রদান অবিলম্বে বাতিল করা হয়েছে। অত্যন্ত জরুরি প্রয়োজনে যাঁদের ভারতে আসার দরকার তাঁদের নিকটবর্তী ভারতীয় দূতাবাস বা বাণিজ্যিক দূতাবাসে যোগাযোগ করতে বলা হয়েছে।
2. চিনের নাগরিকদের গত ৫ ফেব্রুয়ারি পর্যন্ত বা তার আগে জারি করা সমস্ত নিয়মিত ভিসা বা ই-ভিসা আগেই বাতিল করা হয়েছিল। ভিসা বাতিলের এই সিদ্ধান্ত কার্যকর থাকছে। অত্যন্ত জরুরি প্রয়োজনে যাঁদের ভারতে আসার দরকার তাঁদের নিকটবর্তী ভারতীয় দূতাবাস বা বাণিজ্যিক দূতাবাসে যোগাযোগ করতে বলা হয়েছে।
3. যে সমস্ত বিদেশি নাগরিক ১ ফেব্রুয়ারি পর্যন্ত বা তার পরে চিন, ইরান, ইতালি, দক্ষিণ কোরিয়া ও জাপান সফর করেছেন এবং যাঁরা এখনও ভারতে আসেননি, তাঁদের ভিসা অবিলম্বে বাতিল বলে ঘোষণা করা হয়েছে। অত্যন্ত জরুরি প্রয়োজনে যাঁদের ভারতে আসার দরকার তাঁদের নিকটবর্তী ভারতীয় দূতাবাস বা বাণিজ্যিক দূতাবাসে যোগাযোগ করতে বলা হয়েছে।
4. কূটনীতিক, রাষ্ট্রসঙ্ঘ ও অন্যান্য আন্তর্জাতিক সংস্থার আধিকারিক, ওভারসিজ ইন্ডিয়ান কার্ডধারী ব্যক্তি এবং উপরোক্ত দেশগুলির বিমানকর্মীদের ভারতে আসার জন্য ঐ নির্দেশিকা থেকে ছাড় দেওয়া হয়েছে। অবশ্য, এঁদের সকলের স্বাস্থ্য পরীক্ষা বাধ্যতামূলক থাকছে।
5. বিদেশ থেকে ভারতে আসা সমস্ত আন্তর্জাতিক বিমানের যাত্রীদের স্বঘোষিত ফর্ম  ও ভ্রমণ তথ্যাবলী সংশ্লিষ্ট বিমানবন্দরের স্বাস্থ্য ও অভিবাসন আধিকারিকদের কাছে পূরণ করে জমা দিতে হবে।
6. যে সমস্ত দেশগুলির নাগরিকদের ভারতে প্রবেশ বাতিল করা হয়েছে, সেই দেশগুলি বাদে সমস্ত যাত্রী  যাঁরা চিন, দক্ষিণ কোরিয়া, জাপান, ইরান, ইতালি, হংকং, ম্যাকাও, ভিয়েতনাম, মালয়েশিয়া, ইন্দোনেশিয়া, নেপাল, থাইল্যান্ড, সিঙ্গাপুর ও তাইওয়ান থেকে সরাসরি বা ঘুরপথে ভারতে আসছেন, তাঁদের সকলের প্রবেশ স্থলে স্বাস্থ্য পরীক্ষা বাধ্যতামূলক করা হয়েছে।
7. সমস্ত ভারতীয় নাগরিককে চিন, ইরান, দক্ষিণ কোরিয়া, ইতালি সফর না করার পরামর্শ দেওয়া হয়েছে এবং কোভিড-১৯ আক্রান্ত অন্যান্য দেশগুলিতে প্রয়োজন ব্যতিরেকে ভ্রমণে না যাওয়ার পরামর্শ দেওয়া হয়েছে।
CG/BD/DM
(Visitor Counter : 167
সামাজিকন্যায়ওক্ষমতায়নমন্ত্রক
আন্তর্জাতিক প্রবীণ দিবস উপলক্ষে বয়স্ক নাগরিকদের জন্য ‘ওয়াকাথন’-এর সূচনা করলেন শ্রী থাওয়ারচাঁদ গেহলত
নয়াদিল্লি, ৩ অক্টোবর, ২০১৯
আন্তর্জাতিক প্রবীণ দিবস উপলক্ষে কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওয়ারচাঁদ গেহলত নতুন দিল্লির অক্ষরধাম মন্দিরের কাছে কমনওয়েল্থ গেম্স ভিলেজ স্টেডিয়ামে বয়স্কদের জন্য ‘ওয়াকাথন’-এর সূচনা করলেন। এই ‘ওয়াকাথন’-এর আয়োজন করেছিল মন্ত্রকের অধীন ন্যাশনাল ইনস্টিটিউট অফ সোশ্যাল ডিফেন্স। সহযোগিতায় ছিল দিল্লির কনফেডারেশন অফ সিনিয়র সিটিজেন্স অ্যাসোসিয়েশন। মন্ত্রকের সচিব শ্রীমতী নীলম সাহনি, কনফেডারেশনের চেয়ারপার্সন শ্রী জে আর গুপ্তা এবং অন্য বিশিষ্ট ব্যক্তিরা উপস্থিত ছিলেন। দিল্লির সব এলাকার বহু বর্ষীয়ান ব্যক্তি ওয়াকাথনে অংশ নেন। এরই পাশাপাশি ছিল ক্যুইজ ব্যাঙ্ক, বর্ষীয়ান নাগরিকদের সাংস্কৃতিক এবং সঙ্গীতানুষ্ঠান এবং পুলিশ ব্যান্ডের সঙ্গে যোগ এবং ফিটনেস অনুশীলন।
শ্রী থাওয়ারচাঁদ গেহলত তাঁর ভাষণে বলেন, সামাজিক ন্যায় ও ক্ষমতায়ন মন্ত্রক বর্ষীয়ান ব্যক্তি এবং বরিষ্ঠ নাগরিকদের সার্বিক কল্যাণের জন্য দৃঢ়সঙ্কল্প। তাঁর মন্ত্রক বরিষ্ঠ নাগরিকদের কল্যাণে অনেক নতুন কর্মসূচি এবং পরিকল্পনা নিয়েছে। মন্ত্রকের পক্ষ থেকে প্রতি বছরের মতো ‘বয়ঃশ্রেষ্ঠ’ সম্মানে ভূষিত করা হয় বিশিষ্ট বরিষ্ঠ নাগরিক ও সংস্থাকে যারা বৃদ্ধ-বৃদ্ধাদের জন্য উল্লেখযোগ্য কাজ করেছে।
তিনি বলেন, ২০১৭-য় তাঁর মন্ত্রক ‘রাষ্ট্রীয় বয়োশ্রী যোজনা’ শুরু করেছিল যাতে নানারকম সহায়ক উপকরণ যেমন, হুইল চেয়ার, হিয়ারিং এইড, চশমা, লাঠি, ইত্যাদি দেওয়া হয় দারিদ্রসীমার নিচে বসবাসকারী বৃদ্ধ মানুষদের। তিনি বলেন, এ পর্যন্ত ১ লক্ষ ১৩ হাজার বয়োশ্রী শিবির আয়োজন করা হয়েছে যেখানে ৬৮ কোটি টাকা মূল্যের সহায়ক যন্ত্রপাতি দেওয়া হয়েছে বরিষ্ঠ নাগরিকদের। দেশের ২৫০টি জেলায় এই কর্মসূচি শুরু হয়েছে। তিনি সকল মানুষকে, বিশেষ করে যুবসম্প্রদায়কে বরিষ্ঠ নাগরিকদের প্রতি যথাযথ সম্মান প্রদর্শনের আবেদন জানান।
২০০৫ থেকে প্রতি বছর আন্তর্জাতিক বর্ষীয়ান ব্যক্তি দিবসে এনআইএসডি এই ‘ওয়াকাথন’-এর আয়োজন করে আসছে। এই অনুষ্ঠান বরিষ্ঠ নাগরিকদের কল্যাণ এবং তাঁদের সম্মানের সঙ্গে বেঁচে থাকার অধিকার সম্পর্কে সচেতন করার লক্ষ্যে বিশেষ ভূমিকা নিয়েছে। নানা ধরনের শারীরিক কার্যকলাপ যেমন, দৌড়, স্লোগান মিছিল, যোগ, ফিটনেস – সবই প্রদর্শন করা হয়। এই অনুষ্ঠানটি আরও বর্ণময় হয়ে ওঠে দিল্লি এবং আশপাশের এলাকার বিভিন্ন সংস্থার অংশগ্রহণের মাধ্যমে।
CG/AP/DM
(Visitor Counter : 55
সড়কপরিবহণওমহাসড়কমন্ত্রক
ভারতের জাতীয় সড়ক কর্তৃপক্ষ জাতীয় সড়কের পাশে ৬০০ টিরও বেশি সুযোগ-সুবিধা প্রদান কেন্দ্রের ব্যবস্থা করবে
নতুন দিল্লি, ২৪ মার্চ, ২০২১
ভারতের জাতীয় সড়ক কর্তৃপক্ষ যাত্রী এবং পরিবহন চালকদের সুবিধার্থে ২২ টি রাজ্যে জাতীয় সড়কের ৬০০ টিরও বেশি স্থানে সুযোগ-সুবিধা প্রদান কেন্দ্র স্থাপন করবে। এরমধ্যে ১৩০ টি ২০২১-২২ অর্থবছরে সম্পন্ন হওয়ার কথা। বাকিগুলি আগামী পাঁচ বছরের মধ্যে সম্পন্ন হবে। এজন্য জাতীয় সড়ক কর্তৃপক্ষ বিভিন্ন সংস্থার কাছ থেকে দরপত্র চেয়েছে। জাতীয় সড়কে ৩০ থেকে ৫০ কিলোমিটার দূরত্বে এইসব কেন্দ্রগুলি স্থাপন করা হবে।
এই সব সুযোগ-সুবিধা প্রদান কেন্দ্রের মধ্যে থাকবে জ্বালানি ভরা থেকে শুরু করে চার্জিং ফেসিলিটি, খাবার ও আনুষঙ্গিক এবং হস্তশিল্পের দোকান, এটিএম ব্যবস্থা সহ স্নানাগার, শিশুদের খেলার জায়গা, প্রাথমিক চিকিৎসা কেন্দ্র প্রভৃতি।
এসবের বাইরেও ট্রাকচালকদের সুবিধার্থে পার্কিং ব্যবস্থা, অটোওয়ার্কশপ, ডরমেটরি প্রভৃতি থাকবে।
মূলত পিপিপি মডেলে এই কেন্দ্র করে গড়ে তোলার পরিকল্পনা নেওয়া হয়েছে।
জাতীয় সড়ক কর্তৃপক্ষের এই পরিকল্পনা বাস্তবায়িত হলে দূরপাল্লার যাত্রী এবং চালকদের ক্ষেত্রে বিশ্রামের পাশাপাশি খাবারের সুবিধাও পাওয়া যাবে।
বিজ্ঞানওপ্রযুক্তিমন্ত্রক
কোভিড-১৯ এবং অন্যান্য শ্বাসকষ্টজনিত ভাইরাল সংক্রমণ প্রতিরোধের প্রস্তাব
নয়াদিল্লি, ২০ মার্চ, ২০২০
বিশ্ব জুড়ে কোভিড-১৯ ভাইরাস দ্রুতভাবে ছড়িয়ে পড়ছে। এর মোকাবিলায় প্রয়োজনীয় প্রতিষেধক এবং কেমো থেরাপিউটিক চিকিৎসা না থাকায় সারা বিশ্ব সঙ্কটের সম্মুখীন।
গুরুত্বপূর্ণ ক্ষেত্রে গবেষণামূলক কাজকর্ম বৃদ্ধি করার উদ্যোগ  যোজনার আওতায় বিজ্ঞান ও প্রযুক্তি দপ্তরের  স্বায়ত্তশাসিত সংস্থা বিজ্ঞান ও প্রযুক্তি গবেষণা পর্ষদ  কোভিড-১৯ এবং অন্যান্য শ্বাসকষ্টজনিত ভাইরাল সংক্রমণ প্রতিরোধের জন্য নতুন ওষুধের গবেষণা ও উন্নয়নের জন্য প্রস্তাব আহ্বান করেছে।
গবেষণা প্রতিষ্ঠানগুলিকে এ বিষয়ে প্রস্তাব জমা দিতে বলা হয়েছে। প্রস্তাবে রসায়নবিদ, জীববিদ, জীবাণু বিশেষজ্ঞ, রোগ প্রতিরোধ বিশেষজ্ঞ এবং চিকিৎসকদের মতামত সম্বলিত বক্তব্য থাকবে। সংশ্লিষ্ট ক্ষেত্রের আয়ত্তের মধ্যে রোগ নির্ণয়, ওষুধ সহ এই সংক্রমণগুলির গবেষণার ক্ষেত্রে বিশেষ গুরুত্ব দিতে হবে।
অংশগ্রহণকারী সংগঠনগুলিকে বায়ো-সেফটি লেভেল-৩ মেনে চলতে হবে। তাদের বিশ্ব স্বাস্থ্য সংস্থা  এবং কেন্দ্রীয় সরকারের নিয়মাবলী মেনে শ্বাসকষ্টজনিত ভাইরাসের গবেষণা করার সুবিধা থাকতে হবে।
ডিএসটি-এসইআরবি জৈব প্রযুক্তি এবং ওষুধ সংস্থাগুলিকে, অংশীদারিত্বের মাধ্যমে এ সংক্রান্ত কাজকর্মে উৎসাহ দিয়ে আসছে। অ্যান্টি-ভাইরাল গবেষণাকে ত্বরান্বিত করতে কৌশলগত বিনিয়োগে এসইআরবি দায়বদ্ধ।
এসইআরবি-আইআরএইচপিএ-এর বয়ান অনুসারে ৩০ মার্চ সোমবার বিকেল ৫টার মধ্যে এসইআরবি-র অনলাইন পোর্টালে এই প্রস্তাব জমা দিতে হবে।
প্রস্তাবে যে বিষয়গুলি থাকা প্রয়োজন সেগুলি হল :
-
বৈধ ভাইরালের পরিমাণের বিরুদ্ধে নতুন প্রস্তাব অনুযায়ী অ্যান্টি-ভাইরালের পরিমাণ নির্ধারণ করা।
-
শ্বাসকষ্টজনিত ভাইরাল সংক্রমণের লক্ষণ দেখা গেলে বা দেখা না গেলে স্বল্প মূল্যে পরীক্ষা করা।
-
শ্বাসকষ্টজনিত ভাইরাসগুলির বিরুদ্ধে প্রতিষেধকের সন্ধান।
-
তাপমাত্রা, আর্দ্রতা এবং অতিবেগুনী রশ্মির বিকিরণের আবহে ভাইরাসের সক্রিয়তা।
-
শ্বাসকষ্টজনিত ভাইরাল সংক্রমণ বৃদ্ধির গতি-প্রকৃতি।
-
শ্বাসকষ্টজনিত ভাইরাল সংক্রমণের সঙ্গে রোগ প্রতিরোধের পর্যালোচনা।
-
কোভিড-১৯ এবং শ্বাসকষ্টজনিত অন্যান্য ভাইরাল সংক্রমণের মহামারীর চরিত্র।
আরও বিস্তারিত জানার জন্য এই ওয়েবসাইটে ক্লিক করুন – http://www.serb.gov.in/home.php)
CG/CB/DM
(Visitor Counter : 70
সংস্কৃতিমন্ত্রক
কেন্দ্রীয় সংস্কৃতি মন্ত্রকের প্রতিমন্ত্রী প্রহ্লাদ সিং প্যাটেল আগামীকাল ‘হিমাচল লোকসংস্কৃতির অজানা প্রতিভা’ শীর্ষক প্রদর্শনীর উদ্বোধন করবেন
আগামীকাল নতুন দিল্লিতে জাতীয় সংগ্রহশালায় কেন্দ্রীয় সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল ‘হিমাচল লোকসংস্কৃতির অজানা প্রতিভা’ শীর্ষক প্রদর্শনীর উদ্বোধন করবেন। নতুন দিল্লির জাতীয় সংগ্রহশালা ও গুরুগ্রামের লোকসংস্কৃতি প্রতিষ্ঠান  – এর যৌথ উদ্যোগে এই প্রদর্শনীর আয়োজন করা হচ্ছে। এখানে ২৪০টিরও বেশি শিল্পসামগ্রী প্রদর্শিত হবে, যার মধ্যে গুরুগ্রামের লোকসংস্কৃতি প্রতিষ্ঠানের প্রতিষ্ঠাতা প্রয়াত কে সি আরিয়ানের ব্যক্তিগত সংগ্রহ থেকে ২৩০টি শিল্পসামগ্রী স্থান পেয়েছে। আগামী ৩১ জুলাই পর্যন্ত জনসাধারণের জন্য এই প্রদর্শনীটি খোলা থাকবে। এই প্রদর্শনীর উদ্দেশ্যই হ’ল হিমাচল প্রদেশের চিরাচরিত সুপ্রাচীন লোকসংস্কৃতিকে লোকসমক্ষে তুলে ধরা।
SSS/SS/SB……06_June_2019...……...
(Visitor Counter : 96